Dunaszerdahely Város a községi önkormányzatokról szóló 1990. évi 369. törvény 6.§ (1) bekezdése szerint összhangban a települési és kisebb építési hulladékkezelési közszolgáltatási díjról és helyi adóról szóló 2004. évi 582. törvény 43.§ és későbbi módosításaival a következő rendeletet alkotja:

Dunaszerdahely Város 2013/…..sz. (2013. december 10.) általános érvényű rendelete, amellyel módosul és kiegészül Dunaszerdahely Város 2012/22. sz. (2012. december 4.) a települési és kisebb építési hulladékkezelési közszolgáltatási díjról szóló általános érvényű rendelete

 I.

 Dunaszerdahely Város 2012/22. sz. (2012. december 4.) a települési és kisebb építési hulladékkezelési közszolgáltatási díjról szóló általános érvényű rendelete a következőképpen módosul és egészül ki:

1. A 3.§ (1) bekezdés a) pontjában a “0,075 euró” összeg helyére a “0,077 euró” összeg kerül.

2. A 3.§ (1) bekezdés b) pontjában a “0,023 euró” összeg helyére a “0,0235 euró” összeg kerül.

3. A 7.§ (1) bekezdése a következőképpen módosul:

„ (1) Ha a díjfizető hitelt érdemlő okiratokkal igazolni tudja, hogy több mint 90 napon keresztül a fizetési időszak alatt nem tartózkodik vagy nem tartózkodott Dunaszerdahely Város területén, akkor a díjkezelő erre az időszakra díj összegét 0,0066 euróra csökkenti személyenként és naponként. A díjcsökkentés okát alátámasztó okiratok:

a) diákok esetében: az iskolalátogatási igazolás, amely középiskolások esetében egy tanévre szól, főiskolások/egyetemisták esetében egy szemeszterre, Dunaszerdahely Városon kívüli ideiglenes elszállásolásról szóló igazolás vagy ideiglenes lakhelyről szóló igazolás. Olyan díjfizető esetében, aki külföldön tanul, aki Dunaszerdahely Várostól több mint 80 km távolságban végez tanulmányokat, azok részére a Dunaszerdahely Városon kívüli ideiglenes elszállásolásról szóló igazolás vagy ideiglenes lakhelyről szóló igazolás nem szükséges.

b) az olyan díjfizető, aki Dunaszerdahely Város területén kívül a Szlovák Köztársaság területén áll munkaviszonyban és a munkavégzés helyén van elszállásolva: a munkáltató igazolása a munkavégzés helyéről, Dunaszerdahely Város területén kívüli ideiglenes elszállásolásról szóló igazolás, bérleti szerződés, tulajdoni lap, vagy az ideiglenes lakhelyről szóló igazolás szükséges.

c) az olyan díjfizető, aki külföldön tartózkodik és Dunaszerdahely Város területén kívül van elszállásolva: külföldi állam lakhely igazolása, munkáltató igazolása, vízum, a külföldi munkaközvetítő ügynökség igazolása, munkavállalásai engedély, külföldi betegbiztosítási igazolás

Ha a díjfizető külföldön Dunaszerdahely Várostól 60 km távolságon belüli dolgozik, annak az elszállásolásról szóló igazolást vagy a bérleti szerződést is be kell benyújtani.

d) az olyan díjfizető, aki mint nemzetközi fuvarozást végző tehergépkocsi vezető dolgozik: munkáltató igazolása a tehergépkocsi vezető által külföldön eltöltött munkanapok számáról.

e) egyéb esetekben: gyógykezelési igazolás, szociális intézményben való tartózkodásról szóló igazolás, szabadságelvonó intézményben, előzetes fogságban való tartózkodásról szóló igazolás, eltűnt személyek estében a büntető eljárást végző szervek igazolása, vagy bírósági határozat, azon község ideiglenes lakhelyről szóló igazolása, amelyben az adott tárgyévben a díjcsökkentést igénylő díjfizető ideiglenes lakhellyel rendelkezett,ott tartózkodott és a díjat az adott községnek befizette, azt tényt alátámasztó igazolás, hogy az adott lakásban vagy házban senki nem lakik. Azt a tényt, hogy az adott lakásban vagy házban senki nem lakik az ingatlan energetikai szolgáltatója által kiállított számla igazolja.”

4. A 7.§ (3) bekezdése a következő második mondattal egészül ki:

„ A 3.§ (1) bekezdés a) pontjától e) pontjáig felsorolt okiratok közül a díjkezelő határozza meg, hogy az egyes esetekben konkrétan melyik az a szükséges okirat fajta, amely a díjcsökkentésének okát alátámasztja.“

 II.

Jelen általános érvényű rendelet 2014. január 1-jén lép hatályba.

Kelt, Dunaszerdahely 2013. december ………

JUDr. Hájos Zoltán

 polgármester

A Képviselő-testület ezen általános érvényű rendeletét a ……………… testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2013.11.22-én lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján …………………lett közzé téve.

Ezen általános érvényű rendelet ……………………hatályba.